open-index/open-wikipedia-markdown huggingface dataset:
Ülevenemaaline Riiklik Ringhäälingukompanii

**Ülevenemaaline Riiklik Ringhäälingukompanii** (vene keeles Всероссийская государственная телевизионная и радиовещательная компания; lühend **VGTRK** ВГТРК) on tele- ja raadiosaadete tootmise ja edastamisega tegelev riigiettevõte. 

VGTRK asutati 14. juulil 1990 Vene NFSV Ülemnõukogu Presiidiumi määrusega Vene NFSV Riikliku Teleraadiokomitee asemele. Mõni kuu hiljem alustas tööd Radio Rossii. Esimene telekanal (RTR) alustas tööd 13. mail 1991 Kesktelevisiooni teisel kanalil. VGTRK on Euroopa Ringhäälingute Liidu liige alates 1993. aastast. 

VGTRK peadirektor on alates 2004. aastast Oleg Dobrodejev (snd 1959). Enne 2004. aastat juhtis kompaniid VGTRK esimees. Selles ametis oli aastatel 1997–1998 Nikolai Svanidze, 1998–2000 hilisem kultuuriminister Mihhail Švõdkoi ja 2000–2004 Dobrodejev. 

2016. aasta seisuga oli ettevõttes ligi 4000 töötajat. 

VGTRK peamised telekanalid on Rossija-1, Rossija-K, Rossija-24 ja RTR-Planeta ning peamised raadiojaamad Majak, Vesti FM ja Radio Rossii.

## Välislingid
*
*VGTRK koduleht
*Государственный эфир. gazeta.ru, 14. juuli 2015
Varaš

**Varaš** (ukraina Вараш) on oblastilise alluvusega linn Ukrainas Rivne oblastis. Varaš asub Prõpjatsi lisajõe Stõri paremal kaldal, Rivnest umbes 156 km põhjas.

Asula sai alguse 1973. aastal, kui hakati ehitama Rivne tuumaelektrijaama. 1984. aastal sai linnaõigused. 1977–2016 kandis nime **Kuznetsovsk** Nõukogude luuraja ja partisani Nikolai Kuznetsovi järgi.

## Viited

## Välislingid
*https://varash-rada.gov.ua/
Koroonapandeemia Saksamaal

**Koroonapandeemia Saksamaal** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.

Esimene haigusjuhtum tuvastati Baieri liidumaal Müncheni lähistel 2020. aasta 27. jaanuaril.

2020. aasta 24. mai seisuga oli nakatunuid 180&nbsp;328, kellest 8367 inimest oli haiguse läbi surnud ja ligikaudu 160&nbsp;300 inimest oli haigusest taastunud.

Tervishoiuminister Jens Spahn ütles 22. novembril 2021 Berliinis toimunud pressikonverentsil, et talve lõpuks on Saksamaa iga elanik kas vaktsineeritud, tervenenud või surnud.

## Andmestik

## Viited
Koroonapandeemia Brasiilias

**Koroonapandeemia Brasiilias** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.

Esimene haigusjuhtum tuvastati São Paulos 2020. aasta 26. veebruaril.

Maikuu teise poole seisuga oli Brasiilia tõusnud nakatunute arvult maailmas Ameerika Ühendriikide järel teisele kohale.

2020. aasta 5. juunil ületas ametlikult kinnitatud surmajuhtumite arv 34 000 piiri, millega Brasiilia tõusis maailmas surmajuhtumite arvult Ameerika Ühendriikide ja Ühendkuningriigi järel kolmandale kohale.

2020. aasta 8. juulil teatas koroonaviirusega nakatumisest president Bolsonaro.

2021. aasta 6. aprillil teatati, et ööpäeva jooksul oli koroonasse surnud üle 4000 inimese. Kokku oli selleks ajaks Brasiilias kinnitatud 332&nbsp;000 koroonasurma (159 surmajuhtumit 100&nbsp;000 elaniku kohta), sama näitaja oli maailmas kõrgem vaid Ameerika Ühendriikides – 555&nbsp;000 surma (170 surmajuhtumit 100&nbsp;000 elaniku kohta).

## Andmestik

## Viited
Aluspuu

**Aluspuu** (inglise keeles *sill plate, sole plate*) on puitkarkass-seina alumine horisontaalne osa, millele toetatakse karkassipostid.

Aluspuu kinnitatakse vundamendi külge tavaliselt kiilankruttide või ankurpoltidega.

## Niiskuse kaitse

Et takistada niiskuse pääsemist puidu sisse, on oluline isoleerida puidust aluspuu bituumenlindi või muu sarnase materjaliga betoonist. Välisseina puhul kasutatakse aluspuu valmistamiseks sügavimmutatud puitu. Kuna tegemist on märgumisriskiga, peab kasutatava puidu koormusklass vastama standardile EN 335 ja olema vähemalt 2. klass. 

## Platvorm- ja elementehitus

Elementmajade puhul, kui seinakarkass on eelnevalt valmistatud, ankurdatakse lõigatud puidust aluspuu vundamendi külge vastavalt joonistele. See aitab vähendada elementide paigaldamiseks kuluvat aega ja raha, kuna montaaž toimub kiiremini. Aluspuude paigaldamiseks ei ole tavaliselt vaja objektile tõstetehnikat ega kogu paigaldusmeeskonda. Sellele paigaldatakse hiljem seinasõrestik või -element. Alusvöö ja elemendi vahele on soovitatav paigaldada spetsiaalne mineraalvillast riba, et parandada õhutihedust. 

## Viited
St Pancrase rahvusvaheline raudteejaam

**Saint Pancrase rahvusvaheline raudteejaam** on Londoni keskne raudteeterminal, mis asub Camdeni linnajaos Euston Roadi tänaval. Raudteejaamas osutavad lisaks riigisisestele liinidele teenust Eurostar Hollandist, Belgiast ja Prantsusmaalt.

## Välislingid
Tuluskivi

**Tuluskivi** oli vanemal ja keskmisel rauaajal peamiselt Läänemere ümbruses (Skandinaavias, Soomes, Baltimaades) kasutusel olnud enamasti kvartsiidist või ka peeneteralisest liivakivist tulesüütamisvahend.

Tuluskivid olid harilikult ovaalsed, keskele süvistatud joonega ja neid kanti vööl. Noa otsa või muu terava raudesemega vastu tuluskivi lüües sai tekitada sädeme, mis püüti kuivale puuseenele (taelale).

Tuluskivi kui esemetüüp on tõenäoliselt pärit Visla alamjooksu alalt, kust see rooma rauaajal põhja ja lääne poole levis.

## Eesti ja Soome tuluskivid
Eestist on leitud umbes 100 tuluskivi. Enamik neist on juhuleiud peamiselt metsastelt ja soistelt aladelt, kust rauaaja kinnismuistiseid teada ei ole (Pärnu jõgikonnast, Võrumaalt Hargla ümbrusest, Ruhnust). Mõned tuluskivid on saadud ka kalmetest: nii kivikalmetest kui Kagu-Eesti põletusmatustega kääbastest. Ka Soome tuluskividest on paljud leitud aladelt, kust kinnismuistiseid ei teata, kuigi need on asunud headel põllumaadel.

On oletatud, et Soome tuluskivid ohverdati jahi- ja kalaretkede käigus kõnnumaale rajatud alepõldudele. Kuju tõttu on tuluskive seostatud vulvasümboolikaga, mis koos asjaoluga, et neid on leitud ennekõike põlluharimiseks sobilikelt maadelt, on viinud nende seostamisele viljakusmaagiaga. Andres Tvauri on tähelepanu juhtinud, et viljakusmaagiaga seostatud lohukivide kasutamine lõppes umbes samal ajal, kui tulid kasutusele tuluskivid, ja välja pakkunud, et lohukivide roll viljakusriitustes kandus üle tuluskividele.

## Vaata ka
* Tulused

## Viited
Mór

**Mór** (saksa Moor) on linn Ungaris Fejéri komitaadis, Móri kreisi halduskeskus. Asub Vértesi ja Bakonyi mäestike vahel.

Linn on veinipiirkonna keskus. Piirkonna tuntuim veinisort on Móri Ezerjó. 

Mór on elanike arvult komitaadi kolmas linn Székesfehérvári ja Dunaújvárosi järel. 2018. aasta alguses oli elanike arv 13 936. Linnas elab Ungari sakslaste kogukond.

Mór sai linnaõigused 1984. aastal, 100. Ungari linnana.

## Viited

## Välislingid
*http://www.mor.hu/
Sárbogárd

**Sárbogárd** (saksa Bochart) on linn Ungaris Fejéri komitaadis, Sárbogárdi kreisi halduskeskus.

2018. aasta alguses oli elanike arv 11 937.

Sárbogárd sai linnaõigused 1986. aastal.

Linna läbib raudtee.

## Viited

## Välislingid
*http://www.sarbogard.hu/
Kikí Dimoulá

**Kikí Dimoulá** (kreeka keeles Κική Δημουλά, õieti Vasilikí Dimoulá, sünninimi Vasilikí Rádou; 6. juuni 1931 Ateena – 22. veebruar 2020 Ateena) oli kreeka luuletaja. 

Ta oli ajaloo esimene naisluuletaja, kelle luulet avaldati Éditions Gallimardi luulesarjas.

## Tunnustus
*2009 Euroopa kirjandusauhind 

## Teosed eesti keeles
*"Mitmus". Tõlge ja järelsõna: Kaarina Rein – Vikerkaar 9/2017, lk 74–77.
*"Rasked valikud", "Polütoonia" jt. luuletusi. Tõlge ja järelsõna: Kaarina Rein – Looming 8/2025, lk 1039–1045.

## Välislingid
Miljan Mrdaković

**Miljan Mrdaković** (6. mai 1982 Niš, Jugoslaavia – 22. mai 2020 Belgrad, Serbia) oli serbia elukutseline jalgpallur (ründaja). 

Ta mängis 10 maa 20 klubis, sh Ukraina kõrgliiga klubis Harkivi Metalist, Iisraeli kõrgliiga klubis Tel Avivi Maccabi, Portugali kõrgliiga klubis Vitória Guimarães, Hiina kõrgliiga klubis Shandong Luneng ja Küprose kõrgliiga klubis Limassoli Apollon. Hooajal 2010–11 lõi ta Limassoli Apolloni särgis Küprose kõrgliigas 21 väravat, millega oli sel hooajal liiga suurim väravakütt.

2008. aasta suveolümpiamängude jalgpalliturniiril kuulus ta Serbia olümpiameeskonda.

22. mail 2020 sooritas ta Belgradis ensetapu.

## Saavutused
;Shandong Luneng
*Chinese Super League: 2008
;Tampines Rovers
*Singapore League Cup: 2014
*Singapore Charity Shield: 2014
Arhangelskoje (Baškortostan)

**Arhangelskoje** (vene keeles Арха́нгельское, baškiiri keeles Архангел) on küla (vene 'село') Venemaal Baškortostanis, Arhangelskoje rajooni halduskeskus. 

Elanikke oli 1989. aastal 5387, 2002. aastal 5641 ja 2010. aastal 5819. 

## Viited
Arhangelskoje

**Arhangelskoje** on mitme Venemaa asula nimi:
*Arhangelskoje (Moskva oblast) asub Moskva oblastis
*Arhangelskoje (Baškortostan) on Baškortostanis
...
Belebei

**Belebei** (vene keeles Белебей; baškiiri keeles Бәләбәй) on linn Baškortostanis, Belebei rajooni halduskeskus.

Linn asub Useni jõe kaldal 180 kilomeetri kaugusel Ufast. Elanikke oli 1989. aastal 53 443, 2002. aastal 60 928 ja 2010. aastal 60 188.

Asula asutati 1715, linna õigused saadi 1781.

Venemaa 2010. aasta rahvaloenduse andmetel oli Belebei elanikest venelasi 47%, tatarlasi 23,1%, tšuvašše 12,5%, baškiire 12,5%, ukrainlasi 1,7%, mordvalasi 1% ja teistest rahvustest inimesi 2,2%.

## Viited
Aszód

**Aszód** on linn Ungaris Pesti komitaadis, samanimelise kreisi keskus. Asub Budapestist 40 km idakirdes.

Linna lõunapiiril kulgeb maantee M3.

Asulat on esmamainitud (nimega Aza) 1401. aastal.

Sándor Petőfi vanemad István Petrovics ja Mária Hruz abiellusid 18. septembril 1818 Aszódis. Petőfi õppis 1835–1838 Aszódi gümnaasiumis.

Linnas on kaks gümnaasiumi.

## Viited

## Välislingid

* Aszódi koduleht
Venemaa Kinematografistide Liit

**Venemaa Föderatsiooni Kinematografistide Liit** (vene keeles Союз кинематографистов Российской Федерации) on Venemaa kinematografistide ühendus, loomeliit.

Venemaa Kinematografistide Liit asutati 27. veebruaril 1990 Moskvas Vene NFSV kinematografistide kongressil. Liit tegutseb oma liikmete tööalaste ja sotsiaalmajanduslike õiguste kaitsmisega, samuti annab abi liikmete autoriõiguste ja intellektuaalse omandi kaitse küsimustes. Liit tegutseb allstruktuuride (filiaalid, osakonnad) kaudu rohkem kui pooltes Venemaa föderatsiooni subjektides. Suurim regionaalne allüksus asub Moskvas (Moskva Kinematografistide Liit; umbes 3000 liiget). Loomeliidu peakorter asub Moskvas aadressil ulitsa Vassiljevskaja 13.

Venemaa Kinematografistide Liidul on umbes 5000 liiget. Loomeliidu esimees on 1997. aastast Nikita Mihhalkov. 19. detsembril 2008 toimunud loomeliidu 7. kongressil valiti loomeliidu uueks esimeheks Marlen Hutsijev, kuid Mihhalkovi poolehoidjad kaebasid kohtusse ja 17. märtsil 2009 tunnistas Moskva Presnenski kohus loomeliidu 7. kongressi mittelegitiimseks ja tühistas selle otsused. 30. märtsil 2009 peetud erakorralisel loomeliidu kongressil valiti Mihhalkov esimeheks.

## Viited

## Välislingid
*Venemaa Kinematografistide Liidu koduleht
*Дорогой наш Никита Сергеевич. gazeta.ru, 18. detsember 2008
*Снято. Но будет ли признан легитимным сам съезд Союза кинематографистов. rg.ru, 22. detsember 2008
KinoSojuz

**Venemaa Kinematografistide ja Professionaalsete Kinematografistide Ühenduste Liit** (vene keeles Союз кинематографистов и профессиональных кинематографических организаций и объединений России; lühinimi **KinoSojuz** КиноСоюз) on Venemaa kinematografistide ühendus, loomeliit.

KinoSojuzi asutasid 2010. aastal Venemaa Kinematografistide Liidu juhtkonna ja liidu esimehe Nikita Mihhalkovi tegevusega rahulolematud liidu liikmed, nende seas Eldar Rjazanov, Aleksei German, Juri Norštein, Aleksandr Sokurov ja Aleksandr Gelman. KinoSojuzi esimene kongress peeti 1.–2. juulil 2011 Moskvas. Sellal oli uuel loomeliidul liikmeid 168.  

2011. aastal asutati KinoSojuzi filmipreemia Elem.  

KinoSojuzi esimees on 2017. aastast filmirežissöör Aleksei Popogrebski (sündinud 1972).

## Välislingid
*KinoSojuzi koduleht
*KinoSojuzi liikmete nimistu. kinosoyuz.com
Tomati ajalugu

## Kust on tomat pärit?
Tomat on pärit Peruust, kuid selle tõid Euroopasse hispaanlased.

## Ajalugu
Peruust Euroopasse tõid tomati 16. sajandil hispaanlased. Hispaanias hakati seda kasvatama ilutaimena; tomati vilju peeti mürgiseks. Toiduks hakati tomatit tarvitama alles 18. sajandil esmajoonelt Itaalias, kuid ka Prantsusmaal ja Hispaanias. Nende riikide rahvusköögis mängib tomat siiani väga olulist rolli. Ka on need kolm Euroopa suurimad tomatikasvatajad.

Prantslased andsid algselt akaatsiaõunaks kutsutud tomatile ka uue imetleva nime *pomme d'amour* ehk 'armastuse õun', millest hiljem sai *pomme d'or* ehk 'kuldne õun'.

Eestis tunti tomatit veel 20. sajandi alguseski vähe.

## Allikas
Tomat#Ajalugu

Tomat

## Vaata ka
Tomat

Tomatid

Tomatisortide loend

Tomatimahl
Bolgar

**Bolgar** (tatari *Болгар*, tšuvaši *Пӑлхар*, 1926. aastani **Spassk**, 1926.–1935. aastatel **Spassk-Tatarski**, 1935.–1991. aastatel **Kuibõšev**) on linn Venemaa Tatarstani Vabariigis, Spasski rajooni keskus. 

Linn asub Tatarstani lõunaosas Volga vasakkaldal, 83 kilomeetrit pealinnast Kaasanist lõunas. Linn on nimetatud keskaegse Volga-Bulgaaria pealinna järgi, mis asub linnast idas ja seal asuv arheoloogiakaitseala ja arhitektuurimäletiste- ning muuseumidekompleks on oluline turismisihtkoht.

1989. aastal olid 83,4% elanikest venelased, 12,9% tatarlased ja 2,1% tšuvašid.

2019. aastal oli linnas 8381 elanikku.


Bolgar. Volga River P5181929 2200.jpg|Volga jõgi
Bolgar P5181921 2200.jpg|Bulgaaride kultuuri muuseum


## Ajalooline Bolgar

Volga-Bulgaaria kunagine pealinn Bolgar, pindalalt tänapäeva linnaga enam-vähem võrdne, oli 10.–14. sajandil üks suuremaid linnu Euraasias; seda mainis esimesena araabia geograaf Abū Zaid al-Balchī 920. aastal. 14. sajandil algas linna allakäik sõdades. Bolğar oli kohaliku islamikogukonna sünnikohana oluline usukeskus; 15. sajandil linn purustati, 1552. aastal läks piirkond Vene riigi koosseisu ja asustati venelastega.

## Spassk
Spassk asutati Katariina II ajal 1781. aastal keskaegse linna varemete lähedale Tambovi kubermangu Spasski ujezdi keskuseks. 1858. aasta rahvaloenduse andmetel oli linnas 1212 elanikku. Linna suursündmuseks oli 29. juunist 1. juulini kestnud Petrovskoi laat. Spasski tuntuimateks müügiartikliteks olid leib ja eri kalasaadused.

1913. aastal avati linnas progümnaasium naistele. 1919. aastal muudeti see pedagoogiliseks kooliks ja 1936. aastal õpetajate koolitamise keskuseks.

## Kuibõšev
1935. aastal nimetati linn Valerian Kuibõševi järgi Kuibõševiks, kuid säilitas oma endise ajaloolise ilme.

1953. aastal hakati rajama Žiguli hüdroelektrijaama ja linn koliti ümber praegusele kohale otse ajaloolise Bolgari kõrval. Linna endine asukoht ei jäänud täiesti Kuibõševi veehoidla alla ja seal võib veel osalt näha kunagisi ehitisi.

## Viited

## Välislingid

*http://www.bolgar.info/realtime.php
The Producers (seriaal)

"**The Producers**" on Lõuna-Korea telesari, mille peaosades on Cha Tae-hyun, Gong Hyo-jin, Kim Soo-hyun ja IU. See oli eetris kanalil KBS2 15. maist kuni 20. juunini 2015.

## Osatäitjad
* Cha Tae-hyun – Ra Joon-mo
* Gong Hyo-jin – Tak Ye-jin
* Kim Soo-hyun – Baek Seung-chan
* IU – Cindy

## Välislingid
* Ametlik koduleht
Vladislav Homutov

**Vladislav Homutov** (ukraina keeles Владислав Денисович Хомутов; sündinud 4. juunil 1998 Donetskis) on Ukraina jalgpallur, kes mängib poolkaitsjana Eesti Meistriliiga klubis Nõmme Kalju.

Noorena kuulus ta Donetski Šahtari akadeemiasse. Profikarjääri alustas ta Donetski Olimpikis. Ukraina kõrgliigas tegi ta Donetski Olimpiki meeskonnas debüüdi 15. mai 2016 mängus Dnipropetrovski Dnipro vastu. Esimese värava kõrgliigas lõi ta 16. juulil 2017 mängus FK Oleksandrija vastu.

2019. aasta alguses mängis ta Slovakkia kõrgliiga klubis Zlaté Moravce ViOn. Sama aasta juulis sõlmis ta lepingu Nõmme Kaljuga.

## Viited

## Välislingid
* Vladislav Homutov Eesti Jalgpalliliidu kodulehel
Oh My Ghost

**Oh My Ghost** on Lõuna-Korea telesari, mille peaosades on Park Bo-young, Jo Jung-suk, Kim Seul-gi ja Lim Ju-hwan. See oli eetris tvN-is 3. juuli kuni 22. august 2015.

## Osatäitjad
* Park Bo-young - Na Bong-sun
* Jo Jung-suk - Kang Sun-woo
* Lim Ju-hwan - Choi Sung-jae
* Kim Seul-gi - Shin Soon-ae

## Välislingid
* Ametlik koduleht
Hotel del Luna

**Hotel del Luna** on Lõuna-Korea telesari, mille peaosades on IU ja Yeo Jin-goo. See oli eetris tvN-is 13. juuli kuni 1. september 2019.

## Osatäitjad
* IU - Jang Man-wol
* Yeo Jin-goo - Gu Chan-sung

## Välislingid
* Ametlik koduleht
Margipoogen

**Margipoogen** (ka margileht) on trükitud postmarkide ühik, tavaliselt suurtele paberilehtedele, mis põhinevad trükiplaadi suurusel, jaotudes paneelideks, mida müüakse postkontorites. Kui trükitud lehel on rohkem kui üks margirida on need paigutatud tabeli moodi. Üksikute markide vahelised tühikud on kõik ühesuurused ja annavad ruumi lõikamiseks või perforatsiooniks.

## Vaata ka

* Postmark
* Margiplokk
* Postmargi eraldamine

## Viited
Júlia Sigmond

**Júlia Sigmond** (11. juuli 1929 Turda, Rumeenia – 23. märts 2020 Piacenza, Itaalia) oli Ungari-Rumeenia nukunäitleja, esperanto kirjanik ja toimetaja. 

Ta oli nukunäitleja Rumeenias Clujs asuva ungarikeelses osakonnas. 1956 sai temast esperantist.

Ta suri COVID-19 tõttu.
Ivan Lobai

**Ivan Lobai** (ukraina keeles Іван Володимирович Лобай; sündinud 21. mail 1996 Tšervonogradis) on Ukraina jalgpallur, kes mängib kaitsjana Ukraina kõrgliiga klubis FK Lviv.

Ta alustas klubikarjääri Lvivi Karpatõs. Ukraina kõrgliigas debüteeris ta 27. juulil 2014 mängus Užgorodi Goverla vastu. Esimese värava Ukraina kõrgliigas lõi ta 21. augustil 2016 mängus Luhanski Zorja vastu. Hooajal 2018–2019 mängis ta Ukraina esiliiga klubis Võnnõki Ruhh.

2019. aasta augustis liitus Eesti Meistriliiga klubiga Nõmme Kalju. Nõmme Kaljus mängis ta kaks hooaega.

2021. aastal naasis Lobai Ukrainasse, liitudes Lviviga.

Lobai on kuulunud Ukraina noortekoondistesse.

## Viited
Andri Markovitš

**Andri Markovitš** (ukraina keeles Andriy Mykhaylovych Markovych; sündinud 25. juunil 1995 Melnitšis, Lvivi oblastis) on Ukraina jalgpallur, kes mängib kaitsjana Ukraina tugevuselt kolmanda liiga klubis Lvivi Karpatõ.

Ta alustas Lvivi Karpatõs ka klubikarjääri. Ukraina kõrgliigas tegi ta debüüdi 10. aprillil 2016 mängus FK Oleksandrija vastu. 2017. aasta esimeses pooles mängis ta laenul Valgevene kõrgliiga klubis Novopolotski Naftan ja seejärel 2017. aasta teises pooles Ukraina esiliiga klubis Võnnõki Ruhh.

2018. aastal siirdus ta Lvivi Karpatõst laenule Eesti Meistriliiga klubisse Nõmme Kalju. 2019. aastal sõlmis ta Nõmme Kaljuga püsiva lepingu.

2022. aastal naasis ta Karpatõsse.

Markovitš on kuulunud Ukraina noortekoondistesse.

## Viited

## Välislingid
* Andri Markovitš Eesti Jalgpalliliidu kodulehel
Skrypin.ua

**Skrypin.ua** on Ukrainas tegutsev internetitelevisioon ja meediaprojekt.

## Tegevus

YouTube'is videoid edastavale projektile pani 2016. aastal aluse ajakirjanik Roman Skrõpin. Esimene saade läks eetrisse sama aasta 14. mail.

Järgnevate aastate jooksul on Skrõpin koos projekti kaasatud kolleegidega edastanud mitu saatesarja, mida kantakse otseeetris üle YouTube'is või lisatakse sinna videoklippidena. Peaaegu kõik saated on filmitud Kiievis asuvas stuudios, välja arvatud reisivideod.

## Saatesarjad
*"UMN" – regulaarne aktuaalseid sündmusi käsitlev saade
*"Фронт" – Ida-Ukrainas toimuvaid sõjasündmusi ning sõjaväega seonduvaid teemasid käsitlev saade
*"Редколегія" – nädalasündmusi kokku võttev saade, milles saatekülalisteks projektivälised ajakirjanikud
*"16+" – jutusaade avaliku elu tegelastega, peamiselt poliitikutega
*"Історія з м'ясом" – ajalooteemaline jutusaade, mida juhib ajaloolane ja ajakirjanik Danõlo Janevskõi
*"ЛАМПА" – jutusaade, mille külalisteks peamiselt kultuuritegelased

## Ukrainian Media Network
Skrypin.ua on tihedalt seotud Danõlo Janevskõi juhitud meediaprojektiga Ukrainian Media Network, mille saateid kantakse samuti üle Skrypin.ua Youtube'i kanalil ning mida filmitakse samas stuudios.

## Rahastus
Projekti käivitamise järel ei avaldanud Skrõpin, milliste rahastusallikate toel see võimalikuks sai. Edaspidi on projekti osalised järjepidevalt rõhutanud, et see on jätkuvalt käigus tänu vaatajate annetustele.

## Viited

## Välislingid
*Skrypin.ua kanal Youtube'is
Vene-Türgi sõda (1828–1829)

**Vene-Türgi sõda (1828–1829)** ehk **Üheksas Vene-Türgi sõda** oli sõjaline konflikt, mille kutsus esile aastatel 1821–1829 toimunud Kreeka Vabadussõda. 

Sõda puhkes pärast seda, kui Osmanite riigi sultan Mahmud II sulges vene laevadele Dardanellid ja tühistas 1826. aasta Akkermani konventsiooni vastumeetmena Venemaa keisririigi osalemisele 1827. aasta oktoobris Navarino lahingus.

1828–1829 Vene-Türgi sõja lõpetanud Adrianoopoli rahulepinguga liideti Venemaa keisririigiga Kaukaasia  Tšerkessia Ahhaltsihhe ja Ahhalkhalakhi kindlus ja alad Musta mere rannikul Kubanist Adžaaria põhjapiirini.
## Vaata ka
*Vene-Türgi sõjad
* Vene-Tšerkessi sõda 1763–1864
*Tšerkesside genotsiid
Oleksandr Safronov

**Oleksandr Safronov** (ukraina keeles Олександр Олександрович Сафронов; sündinud 11. juunil 1999 Zaporižžjais) on Ukraina jalgpallur, kes mängib kaitsjana Ukraina kõrgliiga klubis SK Dnipro-1.

Ta alustas klubikarjääri Dnipropetrovski Dnipros. 2017. aastal liitus ta SK Dnipro-1-ga, mis mängis toona veel Ukraina kolmandas liigas. 2018. aastal mängis ta laenul Ukraina esiliiga klubis Kropõvnõtskõi Zirka. 2019. aastal debüteeris Dnipro-1-ga Ukraina kõrgliigas. 2020. aastal mängis ta laenul Eesti Meistriliiga klubis FCI Levadia..

Safronov on kuulunud Ukraina noortekoondistesse. 2019. aastal tuli ta Ukraina kuni 20-aastaste koondisega omavanuste maailmameistriks.

## Viited

## Välislingid
* Oleksandr Safronov Eesti Jalgpalliliidu kodulehel
Juri Kolomojets

**Juri Kolomojets** (ukraina keeles Юрій Миколайович Коломоєць *Juri Mõkolajovõtš Kolomojets*; sündinud 22. märtsil 1990 Krõvõi Rigis) on Ukraina jalgpallur, kes mängib ründajana Ukraina esiliiga klubis Lutski Volõn.

Ta alustas klubikarjääri Krõvõi Rigi Krõvbasis. Aastatel 2010–2012 mängis ta Krõvõi Rigi Girnõkis ja 2013–2016 FK Oleksandrijas. Hooajal 2015–16 mängis ta Oleksandrijaga Ukraina kõrgliigas. Seejärel liitus ta Ukraina kõrgliiga klubiga Poltava Vorsklaga. 2017. aastal mängis ta Ungari kõrgliiga klubis MTK Budapest ja naasis aasta hiljem Vorsklasse.

2020. aasta veebruaris sõlmis ta üheaastase lepingu Eesti Meistriliiga klubiga FCI Levadia. 24 liigamänguga lõi ta üheksa väravat.

2021. aasta liitus ta Lutski Volõniga.

Ukraina jalgpallikoondises debüteeris Kolomojets 10. novembril 2017 sõprusmängus Slovakkia jalgpallikoondise vastu.

## Viited

## Välislingid
* Juri Kolomojets Eesti Jalgpalliliidu kodulehel
Nadejda Brânzan

**Nadejda Brânzan** (29. august 1948, Rezina, Moldaavia – 25. mai 2020) oli Moldova infektsionist ja 1990–1994 parlamendi liige.

1972. aasta lõpetas ta Chișinăus üldmeditsiini eriala õpingud, seejärel töötas arstina, siis osakonnajuhina ja juhi asetäitjana haiglas.

1990. aastal pühendas ta end poliitikale. Näiteks kogus ta allkirju, et saada rumeenia keel riigikeeleks.
Kreeka vabadussõda

**Kreeka vabadussõda**, tuntud ka kui **Kreeka revolutsioon** (kreeka keeles: Ελληνική Επανάσταση, *Elliniki Epanastasi*; kreeklased nimetasid 19. sajandil seda lihtsalt kui Αγώνας, *Agonas* ehk "võitlust"; osmanitürgi keeles: يونان عصياني *Yunan İsyanı* "**Kreeka ülestõus**"), oli aastatel 1821–1830 Kreeka revolutsionääride poolt Osmanite riigi vastu peetud edukas iseseisvussõda. Kreeklasi abistasid hiljem Venemaa Keisririik ja Suurbritannia ja Iirimaa Ühendkuningriik ning restaureeritud Prantsusmaa Kuningriik, osmaneid abistasid aga Põhja-Aafrika vasallid, eriti Egiptuse riik. Sõda viis moodsa Kreeka moodustumiseni.

Revolutsiooni tähistatakse Kreekas ja kreeklaste seas kogu maailmas iseseisvuspäevaga 25. märtsil.

## Vaata ka
*Esimene Kreeka Vabariik
Elste raudteepeatus

**Elste raudteepeatus** on endine raudteepeatus Pļaviņase–Gulbene raudteel Gulbene piirkonna Daukstese vallas Elstese külas.

Peatus asus Pļaviņase raudteejaamast 88,2 ja Riia jaamast 200 km kaugusel. 

Peatus avati aastal 1924, kuigi sõiduplaanides kajastus see alles järgmisel aastal. Aastal 1926 rajati sinna ka jaamahoone. Peatus suleti 1. jaanuaril 2012. 

## Viited

## Välislingid

* Infot peatuse kohta; fotod (*[[vene keel]]es*)
* Peatus vanal kaardil
Ana Zaninović

**Ana Zaninović** (sündinud 26. juunil 1987 Splitis Jugoslaavias) on Horvaatia taekwondo sportlane.

Ta kvalifitseerus 2012. aasta suveolümpiamängudele, kuid langes eelringis välja. 2016. aasta suveolümpiamängudel osales ta kaalukategoorias -57kg.

## Isiklikku
Lucija Zaninović on tema kaksikõde.
Jaungulbene raudteepeatus

**Jaungulbene raudteepeatus** on endine raudteepeatus Pļaviņase–Gulbene raudteel Gulbene piirkonna Jaungulbene vallas Jaungulbene külas.

Peatus asus Pļaviņase raudteejaamast 81,2 ja Riia jaamast 193 km kaugusel. 

Jaungulbene avati koos raudteega aastal 1903, toona jäi see Gulbene kihelkonda Jaungulbene mõisa maadele. Algselt oli tegemist raudteejaamaga. Samal aastal valmis ka kahekorruseline kivist jaamahoone, mis aga Teise maailmasõja ajal hävis. Hiljem täitis jaamahoone funktsioone jaamatööliste elamu.  Säilinud on ka jaama perroon, kelder ja mõned majandushooned. Peatus suleti 30. detsembril 2012. 

## Viited

## Välislingid

* Infot peatuse kohta; fotod (*[[vene keel]]es*)
* Peatus vanal kaardil
Degase raudteepeatus

**Degase raudteepeatus** on endine raudteepeatus Pļaviņase–Gulbene raudteel Madona piirkonna Dzelzava vallas.

Peatus asus Pļaviņase raudteejaamast 74,8 ja Riia jaamast 186 km kaugusel. 

Peatus avati 1931. aastal. Nime oli see saanud peatusest kilomeetri kaugusel asunud Degase talu järgi. Peatus suleti 10. septembril 2001.

## Viited

## Välislingid
* Infot peatuse kohta; fotod (*[[vene keel]]es*)
* Peatus vanal kaardil
Iseseisvussõda

**Iseseisvussõda** on sõda, mida peetakse riikliku iseseisvuse saavutamiseks.

## Iseseisvussõdasid
*Ameerika iseseisvussõda
*Horvaatia iseseisvussõda
*Itaalia teine iseseisvussõda
*Mehhiko iseseisvussõda
*Sloveenia iseseisvussõda
*Eesti vabadussõda

## Vaata ka
*Vabadussõda (täpsustus)
Bomilkar

**Bomilkar** oli 4. sajandil eKr elanud Kartaago väejuht.

Sürakuusa türanni Agathoklese vägede saabumisel Põhja-Aafrikasse 310 eKr, valiti ta koos Hannoga Kartaago vägesid juhtima. Kartaagolased hukkasid ta 308 eKr pärast läbikukkunud võimuhaaramiskatset.
## Viited
Nurlan Novruzov

**Nurlan Novruzov** (sündinud 3. märtsl 1993 Bakuus) on Aserbaidžaani jalgpallur, kes mängib ründava poolkaitsjana Nepali kõrgliiga klubis Lalitpur City FC.

Ta alustas klubikarjääri Aserbaidžaani klubis FK Bakuu. 2012. aastal võitis ta klubiga Aserbaidžaani karika. Hooajal 2014–15 lõi ta Bakuu särgis Aserbaidžaani kõrgliigas 15 väravat, millega jäi sel hooajal jagama suurima väravaküti tiitlit. Lisaks Bakuule on ta Aserbaidžaani kõrgliigas mänginud veel Sumkajõti (2013–2014), Zira (2015–2017) ja Səbaili (2017–2018) ridades.

Hooajal 2018–19 mängis ta Türgi amatöörliigas ehk Türgi tugevuselt neljandas liigas. 2019. aasta teises pooles mängis ta Moldova kõrgliiga klubis Tiraspoli Dinamo-Auto.

2020. aasta veebruaris liitus ta Eesti Meistriliiga klubiga Narva Trans.

2021. aasta aprillis sõlmis ta lepingu Lalitpur Cityga.

Novruzov on kuulunud Aserbaidžaani noortekoondistesse.

## Saavutused
;Baku
*Aserbaidžaani karikas: 2011–12

## Viited

## Välislingid
* Nurlan Novruzov Eesti Jalgpalliliidu kodulehel
Sorbi lipp

**Sorbi lipp** (ülemsorbi *Serbska chorhoj*, alamsorbi *Serbska chórgoj*) on Saksamaal Lausitzis elavate sorbide rahvuslipp.

Sorbi lipuks on sini-puna-valge panslaavi värvides trikoloor. 

Lippu on esimest korda kirjeldatud 1842. aastal. 1848. aastal kasutasid sorbid seda esimesel slaavi rahvaste kongressil. 1935. aastal lipu kasutamine keelati. Seda hakati taas kasutama 1945. aastal. Saksa DV seadusandluses seda ei mainitud, kuid selle kasutamist salliti.

Tänapäeval on Saksimaa ja Brandenburgi seadusandluses lubatud lipu kasutamine sorbide asualadel võrdselt teiste riiklike sümbolitega.

## Välislingid
Postmargi eraldamine

**Postmargi eraldamine** on meetod, mis võimaldab üksikuid postmarke üksteisest kergesti eraldada.                        

Eraldamise meetodeid: 

# perforatsioon – väikestest aukudest koosnevate ridade ja veergude lõikamine;
# rull-lõikus – väikesed horisontaalsed ja vertikaalsed jaotuslõiked;
# stantsimine – margi kuju lõigatakse metallstantsiga; enamasti tehakse nii isekleepuvate postmarkide puhul.

## Vaata ka
* Postmark
* Margipoogen
* Margiplokk
Dzelzava raudteepeatus

**Dzelzava raudteepeatus** on endine raudteepeatus Pļaviņase–Gulbene raudteel Madona piirkonna Dzelzava vallas. Peatus asus Dzelzava ja Aizpurve külade vahel.

Peatus asus Pļaviņase raudteejaamast 67,2 ja Riia jaamast 179 km kaugusel. 

Dzelzava raudteejaam avati koos raudteega aastal 1903, samal aastal valmis ka jaamahoone. Toona jäi see Cesvaine kihelkonda Dzelzava mõisa maadele. Algne jaamahoone on hävinud. Nõukogude perioodil kasutati jaama turba ümberlaadimiseks; Dzelzava jaamast algas kitsarööpmeline ümbruskonna turbaväljadele viiv raudtee. Toona võeti jaamahoonena kasutusele  kõrvalhoone, mis aga tänapäeval on ümber ehitatud elamuks. Hiljem rajati jaama laohoone asemele ootepaviljon. Peatus suleti 1. jaanuaril 2012, avati taas sama aasta 19. oktoobril ja suleti lõplikult 30. detsembril 2012. 

## Viited

## Välislingid
* Infot peatuse kohta; fotod (*[[vene keel]]es*)
* Peatus vanal kaardil
Ohtõrka

**Ohtõrka** (ukraina Охтирка, vene Ахтырка) on oblastilise alluvusega linn  Ukrainas Sumõ oblastis, Ohtõrka rajooni halduskeskus (ei kuulu ise rajooni koosseisu). Ohtõrka asub Sumõst umbes 67 km lõunas.

Ohtõrkat on esmamainitud 1641. aastal, linnaõigused sai 1703. aastal.

Ohtõrka lähedal asub Ukraina õhujõudude treeningbaas, kus ööl vastu 2022. aasta 1. märtsi toimunud Venemaa rünnakus hukkus enam kui 70 Ukraina sõjaväelast. Väidetavalt kasutati rünnakul vaakumpommi.

Ukraina 2001. aasta rahvaloenduse andmetel oli Ohtõrka elanikest ukrainlasi 87,92%, venelasi 8,24%, valgevenelasi 0,46% ja armeenlasi 0,14%.

## Viited
* Ohtõrka lahing

## Viited
Cesvaine raudteepeatus

**Cesvaine raudteepeatus** on raudteepeatus Lätis Pļaviņase–Gulbene raudteel Madona piirkonnas Cesvaine linnas. Jaamahoone asub aadressil Mazā Stacijas 2.

Peatus asub Pļaviņase raudteejaamast 59,4 ja Riia jaamast 171 km kaugusel. 

Cesvaine raudteejaam avati koos raudteega aastal 1903, samal aastal valmis ka  kivist jaamahoone. Toona jäi see Cesvaine kihelkonda Cesvaine mõisa maadele. Veel enne Esimest maailmasõda ehitati sellele kahekorruseline juurdeehitis. Algne jaamahoone hävis Teise maailmasõja ajal jaama juures peetud lahingutes. 

Nõukogude perioodil ehitati reisijate tarbeks jaama uus kahekorruseline silikaattellistest hoone. Jaamas oli kolm teed ja kaks haruteed. Aastal 2009 kõrvalteed demonteeriti ja jaam muudeti peatuseks. Rongid peatuvad Cesvaines harva, sest aastast 2015 on peatus kasutusel ainult erisündmuste puhul. 2019 aastal peatusid rongid seal 18. mail, 27. juulil ja 7. septembril. Kolm reisi on kavandatud ka aastaks 2020.

Varem eelnes Cesvainele Patkule ja järgnes Dzelzava raudteepeatus.

## Viited

## Välislingid

* Infot peatuse kohta; fotod (*[[vene keel]]es*)
* Peatus vanal kaardil
Patkule raudteepeatus

**Patkule raudteepeatus** on endine raudteepeatus Pļaviņase–Gulbene raudteel Lätis Madona piirkonna Sarkaņi vallas.

Peatus asus Pļaviņase raudteejaamast 54,3 ja Riia jaamast 167 km kaugusel. 

Peatus avati 1933. aastal ja suleti 1950. aastatel. Peatuse rajatised on hävinud.

## Viited

## Välislingid
* Peatus vanal kaardil
Maatriksi määratus

**Maatriksi määratus** on matemaatikas teatud reaalsete sümmeetriliste maatriksite ja komplekssete hermiitiliste maatriksite omadus.

## Definitisioonid

### Reaalsed maatriksid

Olgu *M* reaalne *n×n* ruutmaatriks, x  vektorruumi \mathbb{R}^n element ja x^T vastav transponeeritud vektor.

*M* on **positiivselt määratud**, kui x^\textsf{T} Mx > 0 iga x \in \mathbb{R}^n korral.

*M* on **positiivselt poolmääratud**, kui x^\textsf{T} Mx \geq 0 iga x \in \mathbb{R}^n korral.

*M* on **negatiivselt määratud**, kui x^\textsf{T} Mx  iga x \in \mathbb{R}^n korral.

*M* on **negatiivselt poolmääratud**, kui x^\textsf{T} Mx \leq 0 iga x \in \mathbb{R}^n korral.

### Komplekssed maatriksid

Olgu *M* kompleksne *n×n* ruutmaatriks, x  vektorruumi \mathbb{C}^n element ja x^* selle kaasvektor.

*M* on **positiivselt määratud**, kui x^* Mx > 0 iga x \in \mathbb{C}^n korral.

*M* on **positiivselt poolmääratud**, kui x^* Mx \geq 0 iga x \in \mathbb{C}^n korral.

*M* on **negatiivselt määratud**, kui x^* Mx  iga x \in \mathbb{C}^n korral.

*M* on **negatiivselt poolmääratud**, kui x^* Mx \leq 0 iga x \in \mathbb{C}^n korral.

## Vaata ka

* Cholesky dekompositsioon

## Viited
Moysey Fishbein

**Moysey Fishbein** (kirjanikunimi **Moses**; ukraina keeles Мойсей Абрамович Фішбейн; 1. detsember 1946 Tšernivtsi, Ukraina – 26. mai 2020) oli Ukraina juudi luuletaja ja tõlkija. 

Moysey Fishbein lõpetas 1976 Kiievi Pedagoogilise Instituudi filoloogia erialal. Hiljem oli ta Ukraina Nõukogude Entsüklopeedia toimetaja. 

1979 oli ta dissidentlikus liikumises osalemise tõttu sunnitud Nõukogude Liidust emigreeruma Iisraeli. Piiratud võimalused sundisid jälle emigreeruma, nüüd Saksamaale. Seal töötas Fishbein Ukraina diasporaa ajakirja "Suchanist" ("Meie ajad") ajakirjanikuna. Lisaks töötas ta Vabaduse Raadios.  

Pärast Nõukogude Liidu lagunemist naasis ta Ukrainasse.

Ta oli Ukraina Kirjanike Liidu ja PEN klubi Ukraina haru liige.
Vallo Koppel

**Vallo Koppel** (sündinud 15. juunil 1975) on eesti politseiametnik, aastatel 2017–2025 Politsei- ja Piirivalveameti Lõuna prefektuuri prefekt. 

## Töökäik

*1996–1997 Keskkriminaalpolitsei uurija
*1997–1998 Politsei Keskuurimisbüroo politseiteenistuja
*1998–2001 Keskkriminaalpolitsei Lõuna regionaalkeskuse politseivaneminspektor
*2001–2003 Keskkriminaalpolitsei narkokuritegude osakonna menetlustalituse komissar
*2004 Keskkriminaalpolitsei menetlusosakonna narkokuritegude talituse komissar
*2004–2007 Lõuna Politseiprefektuuri kriminaalosakonna narkokuritegude talituse politseijuhtivinspektor
*2007–2008 Lõuna Politseiprefektuuri kriminaalosakonna narkokuritegude talituse komissar
*2009 Lõuna Politseiprefektuuri kriminaalosakonna vanemkomissar
*2010–2013 Politsei- ja Piirivalveameti Lõuna prefektuuri kriminaalbüroo juht
*2013–2017 Politsei- ja Piirivalveameti Ida prefektuuri prefekt
*veebruar 2018–detsember 2025 Politsei- ja Piirivalveameti Lõuna prefektuuri prefekt
*5. jaanuarist 2026 Haridus- ja Teadusministeeriumi üldharidus- ja noortepoliitika asekantsler.

## Tunnustus
* 2025 – Kotkaristi III klassi teenetemärk
Vassõlkiv

**Vassõlkiv** (ukraina Васильків, vene Васильков) on oblastilise alluvusega linn Ukrainas Kiievi oblasti Obuhhivi rajoonis. Vassõlkiv asub Stugna jõe ääres, Kiievi kesklinnast umbes 33 km lõunaedelas. 

Ukraina 2001. aasta rahvaloenduse andmetel oli Vassõlkivi elanike seas ukrainlasi 88,61%, venelasi 9,60%, valgevenelasi 0,56%, juute 0,27% ja poolakaid 0,10%.

2024. aastast on Vassõlkiv Tartu valla sõpruslinn.

## Ajaloost
Ammu enne linna asutamist võis samas kohas olla slaavlaste asula, mis aga ei kajastunud kirjalikes allikates enne 10. sajandi esimest poolt. 988. aastal ehitati asulakohta Vladimir Suure käsul linnus, mis pidi kaitsma Kiievi linna lõunast. Kindlus nimetati vürst Vladimiri ristinime järgi Vassileviks. Kindluse purustasid 1240. aastal mongoli-tatari väed, kuid ajapikku see taastati.

Linn oli tähtis usuelu keskus. Aastail 1756–1758 ehitati linnas pühak Theodosiuse arvatavasse sünnikohta Ukraina barokkstiilis Antoniuse ja Theodosiuse kirik. 1796. aastal sai Vassõlkiv linnaõigused.

### Sõjategevus 2022. aastal
Pärast 2022. aasta Venemaa sissetungi Ukrainasse toimusid 2022. aasta veebruaris Vassõlkivi piirkonnas lahingud. Linnapea Natalija Balassõnovõtš teatas 25. veebruaril 2022, et lahingud toimusid linna tänavatel.

## Taristu
* Linna keskusest 7&nbsp;km kaugusel põhjas asub Vassõlkivi lennuväebaas. 

## Galerii

Собор Антонія і Феодосія Васильків.jpg|Antoniuse ja Theodosiuse kirik
Wikiexpedition Vasylkiv 263.JPG|Mig-21 Ukraina õhujõudude õppeasutuse ees
Protest billboard on Dekabrystiv Street in Vasylkiv (3).jpg|Plakat 


## Viited

## Välislingid
* Video: Васильків історичний (на англійській мові)
The World of the Married

**"The World of the Married"** on Lõuna-Korea telesari, mille peaosades on Kim Hee-ae, Park Hae-joon ja Han So-hee. See oli eetris JTBC kanalil 27. märtsist kuni 16. maini 2020.

## Osatäitjad
* Kim Hee-ae – Ji Sun-woo
* Park Hae-joon – Lee Tae-oh
* Han So-hee – Yeo Da-kyung
* Park Sun-young – Go Ye-rim
* Kim Young-min – Son Je-hyuk
* Chae Gook-hee – Sul Myung-sook
* Lee Geung-young – Yeo Byung-gyu
* Kim Sun-kyung – Uhm Hyo-jung
* Jeon Jin-seo – Lee Joon-young
* Shim Eun-woo – Min Hyun-seo

## Välislingid
* Sarja koduleht
Pidhorodne

**Pidhorodne** (ukraina Підгородне, vene Подгородное) on linn Ukrainas Dnipropetrovski oblastis Dnipro rajoonis. Pidhorodne asub Dnipro kesklinnast umbes 13 km põhjas.

Pidhorodne on rajatud kasakate asulana 17. sajandi alguses. Linnaõigused sai 1981. aastal.

Ukraina 2001. aasta rahvaloenduse andmetel oli Pidhorodne elanikest ukrainlasi 91,69%, venelasi 6,91%, valgevenelasi 0,40%, mustlasi 0,19%, asereid 0,16%, moldaavlasi 0,11% ja sakslasi 0,10%.

## Viited
Max Reinhardt

**Max Reinhardt** (sünninimi **Maximilian Goldmann**; 9. september 1873 Baden – 30. oktoober 1943 New York) oli Austrias sündinud teatri- ja filmilavastaja, teatriprodutsent.

Tema isa oli juudi kaupmees Wilhelm Goldmann (1846–1911) ja ema Rachel Lea Rosi Goldmann (sündinud Wengraf; 1851–1924).
Rešetõlivka

**Rešetõlivka** (ukraina Решетилівка, vene Решетиловка) on linn Ukrainas Poltava oblastis, Rešetõlivka rajooni halduskeskus. Rešetõlivka asub Poltavast umbes 34 km läänes.

Asula on rajatud 1638. aastal. Linnaõigused sai Rešetõlivka 2017. aastal.

Alates 19. sajandist on Rešetõlivka oluline käsitöökeskus.

## Viited
Krimmi mäestik

**Krimmi mäestik** (krimmitatari Qırım dağları, ukraina Кримські гори, vene Крымские горы) on mäestik Krimmis, mis paikneb piki poolsaare kagurannikut 8–13 km kaugusel rannikust.

Läänes laskuvad mäed järsult Musta merre, idas muutuvad aeglaselt stepimaastikuks. Mäestik koosneb kolmest mäeahelikust, millest kõrgem on peaahelik.

Mäestiku kõrgeim tipp on 1545 m kõrgune Roman Koš. Kõrgemad tipud on veel Tšatõr-Dag (1527 m), Lapata (1406 m), Demerdži Jaila (1356 m), Karabi Jaila (1253 m), Ai-Petri (1243 m).
Potšajiv

**Potšajiv** (ukraina Почаїв, poola Poczajów, vene Почаев) on linn Ukrainas Ternopili oblastis Kremenetsi rajoonis. Potšajiv asub Ternopilist umbes 53 km põhjas ja Kremenetsist ligikaudu 19 km edelas.

Linnas asub Potšajivi suurklooster.

Potšajivit on esmamainitud 1450. aasta paiku, Magdeburgi linnaõigused sai 1778. aastal.

Ukraina 2001. aasta rahvaloenduse andmetel oli Potšajivi elanikest ukrainlasi 97,12%, venelasi 1,98%, moldaavlasi 0,24% ja valgevenelasi 0,22%.

## Viited
Juri Simonov

**Juri Ivanovitš Simonov** (vene keeles: *Юрий Иванович Симонов*; 4. märts 1941 Saratov) on Vene dirigent.

Ta õppis Leningradi konservatooriumis Nikolai Rabinovitši dirigeerimisklassis. Hiljem töötas ta Jevgeni Mravinski assistendina Peterburi Filharmooniaorkestriga. 

Aastatel 1970–1985 oli ta Moskva Suure Teatri muusikajuht ja peadirigent. 

Simanov eristub omanäolise, ülimalt täpse ja karakteerse dirigeerimistehnikaga. Ta on üks tänapäeva olulisemaid ja mõjukamaid Venemaa dirigente.
Prõmorsk

**Prõmorsk** (ukraina Приморськ, vene Приморск) on linn Ukrainas Zaporižžja oblastis, Prõmorski rajooni halduskeskus. Prõmorsk asub Aasovi merest 2 km kaugusel.

Ukraina 2001. aasta rahvaloenduse andmetel oli Prõmorski elanikest ukrainlasi 61,28%, venelasi 28,08%, bulgaarlasi 8,28%, valgevenelasi 0,62% ja tatarlasi 0,33%.

Alates märtsist 2022 on linn Venemaa okupatsiooni all.

## Viited
1998. aasta Balti tsooniturniir males

**1998. aasta Balti tsooniturniir males** (inglise keeles *Baltic Zonal Tournament 1998*) oli 1998. aastal Tallinnas peetud Balti tsooniturniir, FIDE MM-võistluste kvalifikatsioonivõistlus males. 

Augustis-septembris 1998 Tallinnas toimunud 14 osavõtjaga Balti tsooniturniirist võttis osa kolme riigi (Eesti, Läti, Leedu) maleparemik. Eesti maletajaist kõrgeima reitinguga Lembit Oll tsooniturniiril ei osalenud, sest eeldas, et pääseb järgmisel aastal Las Vegases peetavale MM-turniirile tänu oma kõrgele reitingule.

## Tsooniturniiri lõpptulemused
1. Jaan Ehlvest 8,5 punkti, 2.–3. Eduardas Rozentalis ja Daniels Fridmans 8 p, 4. Tarvo Seeman 7 p, 5.–9. Mihhail Rõtšagov, Aleksander Veingold, Šarūnas Šulskis, Māris Krakops ja Valērijs Žuravļovs 6,5 p, 10.–11. Aloyzas Kveinys ja Darius Zagorskis 6 p.


Jaan Ehlvest.jpg|Jaan Ehlvest
Rozentalis Eduardas 2007.jpg|Eduardas Rozentalis
DanielFridman.jpg|Daniels Fridmans
Sulskis Sarunas.jpg|Šarūnas Šulskis
Kveinys_Aloyzas.jpg|Aloyzas Kveinys


## Balti tsooniturniirilt edasipääsejad
Augustis 1999 Las Vegases peetud 128 osavõtjaga FIDE maailmameistrivõistlustele kvalifitseerus Balti tsooniturniiri esikolmik – suurmeistrid Jaan Ehlvest (Eesti) ja Eduardas Rozentalis (Leedu) ning rahvusvaheline meister Daniels Fridmans (Läti). 

## Viited
Valgevene karikavõistlused jalgpallis

**Valgevene karikavõistlused jalgpallis** (valgevene keeles Кубак Беларусі па футболе) on Valgevene klubijalgpalli karikavõistlused. Karikavõistlusi korraldab Valgevene Jalgpalliliit.

Karikavõistlusi on peetud alates 1992. aastast. Kokku on karika võitnud 14 klubi. Edukaim klubi on neli korda karika saanud Borissovi BATE.

## Karikavõitjad

* 1992 – Minski Dinamo
* 1993 – Hrodna Njoman
* 1994 – Minski Dinamo
* 1995 – Minski Dinamo-93
* 1996 – Mozõri MPKS
* 1997 – Babruiski Belšina
* 1998 – Vitebski Lokomotiv-96
* 1999 – Babruiski Belšina
* 2000 – Mozõri Slavia
* 2001 – Babruiski Belšina
* 2002 – Homiel
* 2003 – Minski Dinamo
* 2004 – Saligorski Šahtjor
* 2005 – Minski MTZ-RIPO
* 2006 – Borissovi BATE

* 2007 – Bresti Dinamo
* 2008 – Minski MTZ-RIPO
* 2009 – Novopolotski Naftan
* 2010 – Borissovi BATE
* 2011 – Homiel
* 2012 – Novopolotski Naftan
* 2013 – Minsk
* 2014 – Saligorski Šahtjor
* 2015 – Borissovi BATE
* 2016 – Torpedo-BelAZ
* 2017 – Bresti Dinamo
* 2018 – Bresti Dinamo
* 2019 – Saligorski Šahtjor
* 2020 – Borissovi BATE
Sõnelnõkove

**Sõnelnõkove** (ukraina Синельникове, vene Синельниково) on linn Ukrainas Dnipropetrovski oblastis, Sõnelnõkove rajooni halduskeskus (ei kuulu ise rajooni koosseisu). Sõnelnõkove asub Dnipro kesklinnast umbes 39 km idakagus.

Sõnelnõkove on oluline raudteesõlm.

Asula sai alguse 1868. aastal seoses raudteejaama rajamisega. Linnaõigused sai Sõnelnõkove 1921. aastal, oblastilise alluvusega linn on alates 1979. aastast.

Ukraina 2001. aasta rahvaloenduse andmetel oli Sõnelnõkove elanikest ukrainlasi 84,49%, venelasi 12,52%, valgevenelasi 0,68% ja mustlasi 0,27%.

## Viited
Liisa Hirsch

**Liisa Hirsch** (sündinud 5. jaanuaril 1984) on eesti helilooja.

## Õpingud

Liisa Hirsch on õppinud Tallinna Muusikakeskkoolis klaverit Laine Metsa klassis, heliloomingut Mati Kuulbergi ja Timo Steineri juures ning vabaimprovisatsiooni Taavi Kerikmäe käe all. Bakalaureusekraadi omandas Hirsch Eesti Muusika- ja Teatriakadeemias kompositsiooni erialal, juhendajaks Toivo Tulev. Lisaks täiendas ta end klaverimängus Ivari Ilja, elektronmuusika vallas Margo Kõlari ning improvisatsioonis Anto Petti klassis. Aastal 2015 lõpetas Hirsch Haagi Kuningliku Konservatooriumi magistrantuuri, kus tema juhendajateks olid Peter Adriaansz ja Cornelis de Bondt.

## Tegevus

Liisa Hirsch on vabakutseline helilooja ning annab heliloomingu tunde Eesti Muusika- ja Teatriakadeemias. Ta on olnud ka Eesti Draamateatri majahelilooja ja õpetanud Tallinna Muusikakeskkoolis. Tema muusikat iseloomustab kõrgendatud tähelepanu heli ja kõlavärvide suhtes, samuti vormipuhtus ja uurimuslikkus. Hirschi teoseid on esitatud rahvusvahelistel festivalidel nagu ISCM World Music Days, Mata festival, Gaudeamus Muziekweek, Ostrava New Music Days, Young Euro Classics jpt.

## Tunnustus

* 2010 – Eesti Teatriliidu sõnalavastuste muusikalise kujunduse ja originaalmuusika auhind
*2013 – Eesti Teatriliidu sõnalavastuste muusikalise kujunduse ja originaalmuusika auhind
* 2014 – Ereprijs Young Composers meeting, kammermuusika preemia
* 2015 – Rahvusvaheline heliloojate rostrum, põhikategooria 5. koht
* 2016 – LHV uue heliloomingu Au-tasu ("Ascending… Descening" sooloviiulile ja keelpilliorkestrile)
* 2016 – European Composer Award
*2017 – Heino Elleri nimeline muusikapreemia

## Välislingid
* Liisa Hirsch Soundcloud
Oyo kuningriik

**Oyo kuningriik** (joruba keeles *Ilú-ọba Ọ̀yọ́*) oli koloniaalaja eelne (u. 1300–1896) jorubate riik Lääne-Aafrikas. Riigi keskus asus tänapäeva Nigeerias Oyo osariigi aladel.
Kálmán Kalocsay

**Kálmán Kalocsay** (6. oktoober 1891 Abaújszántó – 23. veebruar 1976 Budapest) oli ungari esperantist, luuletaja ja tõlkija. Ta mõjutas oluliselt esperanto kirjanduse ja keele arengut. 

Kalocsay kirjutas esperantokeelseid luuletusi ning tõlkis kirjandust ungari keelest ja teistest Euroopa keeltest esperanto keelde. Teda tuntakse ka esperantokeelse nime **Kolomano Kaloĉajo** all.

Kalocsay hakkas esperanto keelt õppima 1911. aastal. Ta lõpetas gümnaasiumi Miskolcis ning õppis seejärel Budapesti Ülikoolis arstiteadust, mille lõpetas 1916. aastal ning töötas 1920–1966 infektoloogina Budapestis.

Tema esimene luulekogu "Mondo kaj Koro" ('maailm ja süda') ilmus 1921. aastal. Samal aastal ilmus tal ka kolm ungarikeelset luuletust ajakirjas Nyugat. 1931. aastal ilmunud luulekogu "Streĉita Kordo" ('pingule tõmmatud nöör') peetakse esperanto luuleklassikaks. 1932. aastal avaldas ta pseudonüümi **Peter Peneter** all erootilise luule kogu "Sekretaj Sonetoj" ('salajased sonetid').

Lisaks ilukirjandusele avaldas ta ka esperanto grammatika "Plena Gramatiko de Esperanto", stiilijuhendi "Lingvo – Stilo – Formo" ning koos Gaston Waringhieniga esperanto luule käsiraamatu "Parnasa Gvidlibro". Ta oli ka üks kaheköitelise esperantokeelse entsüklopeedia "Enciklopedio de Esperanto" koostajaid.

1991. aastal asutati Ungaris Kálmán Kalocsay Sõprade Selts.

## Viited

## Välislingid
Uzõn

**Uzõn** (ukraina Узин, vene Узин) on linn Ukrainas Kiievi oblastis Bila Tserkva rajoonis. Uzõn asub Kiievist umbes 57 km lõunas ja Bila Tserkvast ligikaudu 21 km idas.

Uzõni on esmamainitud 1590. aastal. Alevi staatuse sai Uzõn 1956. aastal ja linnaõigused 1971. aastal.

Ukraina 2001. aasta rahvaloenduse andmetel oli Uzõni elanikest ukrainlasi 88,81%, venelasi 9,26%, valgevenelasi 0,53%, armeenlasi 0,12% ja tatarlasi 0,08%.

## Viited
Ana Šimić

**Ana Šimić** (sündinud 5. mail 1990 Gradačacis) on Horvaatia kergejõustiklane (kõrgushüppaja).

2014. aasta Euroopa meistrivõistlustel Zürichis võitis ta pronksmedali tulemusega **1.99**. See on ühtlasi tema isiklik rekord. Sisehallis on tema isiklik rekord **1.95**, mis on püstitatud 5. septembril 2009 Splitis.

Ta on osalenud 2012. ja 2016. aasta suveolümpiamängudel, kuid mõlemal korral ei ole ta kvalifikatsioonist edasi jõudnud. Maailmameistrivõistlustel on tema parimaks kohaks seitsmes (tulemus 1.93), mille ta on saavutanud 2019. aastal Dohas.

## Viited

## Välislingid
*
Zmijiv

**Zmijiv** (ukraina Зміїв, vene Змиёв) on linn Ukrainas Harkivi oblastis Tšuhujivi rajoonis. Kuni 2020. aastani oli linn Zmijivi rajooni halduskeskus. Zmijiv asub Harkivi kesklinnast umbes 17 km lõunakagus.

Zmijiv on rajatud kasakate kindlusena 1656. aastal. Linnaõigused sai 1797. aastal. Aastatel 1976–1990 kandis linn Tšehhoslovakkia kommunistliku partei- ja riigitegelase Klement Gottwaldi auks nime **Gotvald**.

Ukraina 2001. aasta rahvaloenduse andmetel oli Zmijivi elanikest ukrainlasi 84,20%, venelasi 14,63% ja valgevenelasi 0,44%.

## Viited
Plužine

**Plužine** on linn Montenegros, Plužine valla keskus. Linn asub Piva järve kaldal, umbes 17 km Bosnia ja Hertsegoviina piirist lõunas.

Umbes 2/3 linnaelanikest peavad ennast serblasteks.

## Viited
Bahatševe

**Bahatševe** () on oblastilise alluvusega linn Ukrainas Tšerkassõ oblastis. Linn asub Špolka jõe paremkaldal, Tšerkassõst umbes 86 km edelas.

1931. aastal leidsid geoloogid tänapäeva linna alalt pruunsöemaardla. Vatutine asutati 1946. aastal Šahtinskoje töölisasulana, linnaõigused sai 1952. aastal. 1992. aastal sai oblastilise alluvusega linnaks.

1947. aastal sai praeguse nime Ukraina Ülestõusuarmee rünnakus saadud haavadesse 1944. aastal surnud Nõukogude kindrali Nikolai Vatutini järgi.

## Viited

## Välislingid

*http://vatytino-rada.gov.ua/